Den Vest-Sjællandske Avis, 1816-07-04
Kurfyrstens nye Regiering har imidlertid ikke været frie for Ubehageligheder, hvortil høre de temmelig heftige Besværinger over de offentlige Byrder, især fra Landbeboerne i Diemels Egne: de sammenkaldede Stænders Fordringer og Officieretatens Paastand paa Forhøielse i deres Gager. Den drøie Petition, fra Landbeboerne i Diemel Egnen er bekiendt, hvori de klagede over de trykkende Byrder og sagde at det var galt i de franskes Tid men værre nu, disse Ord og heele Fremstillingsmaaden stødte, og det blev derfore indrykket i No. 88 af den Casseler Tidende, at Bønderne. havde letsindigen underskrevet den, uden at have læst eller ret vidst hvad de havde underskrevet; dette benægtede nu Bønderne aldeles i en Protestation, som de tilsendte Landstænderne, hvori de sagde, at de ret godt vidste hvad de havde underskrevet, og at de havde sagt Sandheden reent udtil den Commission, som Kurfyrsten havde sendt til dem, da de vidste at deres Landsherre, som de vare inderlig hengivne, vilde vide Sandheden og hvorledes de vare farne. - Landstænderne havde d. 8 Marts indgivet Bøndernes Petition til Kurfyrsten, hvori de ligeledes klagede over de Byrder, som tyngede paa Folket og besværede sig over at disse vare ikke blevne formindskede og at deres forhen indgivne Forestillinger ikke havde fundet naadigst Bønhørelse; da Kurfyrsten havde ladet Sagen undersøge og fandt Besværingerne grundede, udstædte han et Reskript af 28 April hvorved mange Lettelser bleve forundte hans Folk, desuagtet har Kurfyrsten dog viist sig misfornøiet med Stændernes Fremgangsmaade og ved Reskript af 2 Mai d. A. opløst deres Forsamling, hvori det heeder: at hans kongelige Høihed har med Misbilligelse bemærket, at Stænderne har i deres Forsamlinger indblandet andre Gienstande, som ikke staae i Forbindelse med de Sager, som vare dem forelagte til Forhandling og at de har viist en Tilbøielighed til at forandre Landets Forfatning, hvortil hører den foreslagne Dannelse af en særskildt Formue for det kurfyrstelige Huus; et Forslag, som er taget af den forrige vestphalske Constitution. Naar Kurfyrsten vil giøre en Forandring i Constitutionen, saa maae det skee frivilligt og ikke fordres af ham; men især har det mishaget Hs. kongelige Høihed, at Stænderne har villet forlange to tydske Magters Garantion for den nye Constitution, han har derfore troet at maatte sætte Stændernes stigende Fordringer en Grændse. – Stænderne har imidlertid en stor Deel af Folket paa sin Side, og 1400 Casseler Borgere har underskrevet en Taksigelses=Adresse til dem. - Jsær var det blevet ugunstigt optaget, at samtlige Subalterne Officierer ved de hessiske Regimenter havde den 17 April indgivet en Forestilling til Stænderne og Forhøielse af deres Gager; Kurfyrsten har nu ladet Ophavsmændene til denne Reclamation arrestere; men alle Officererne har indgaaet den Forbindelse med hinanden, at vilde i Forening bære de ubehagelige Følger, som kunne reise sig af dette Skridt. Kurfyrsten har nyelig gjort en Reise i sit Land og blev overalt modtaget med Glæde og Jubel af sit Folk, især af Hanaus Jndvaanere, som han har tildeelt betydelige Understøttelser; men et Sted paa Landet løb den Misforstaaelse ind, at da Bønderne hørte Kurfyrsten kaldes kongelig Høihed, saa troede de at han var bleven Konge og raabte nu af alle Kræfter, leve Kongen af Westphalen.